internet vaartha 188 Views
బ్రెగ్జిట్‌ నిర్ణయమే కారణమంటున్న రేటింగ్‌ సంస్థలు
న్యూఢిల్లీ : బ్రెగ్జిట్‌ నిర్ణయంతో ప్రపంచ స్టాక్‌ మార్కెట్లు రెండులక్షల కోట్ల డాలర్ల నష్టాలు ఎదుర్కొన్నాయి. శుక్రవారం ఒక్కరోజే భారీనష్టాలు చవిచూసినట్లు స్పష్టం అయింది. యూరో పియన్‌ యూనియన్‌ నుంచి వైదొలిగేందుకే బ్రిటన్‌ నిర్ణయించు కోవడం ప్రపంచ మార్కెట్లకు ఒక్కసారిగా షాక్‌ తగిలినట్లయింది. స్టెర్లింగ్‌ భారీ నష్టాలు చవిచూసింది. 31ఏళ్ల కనిష్టస్థాయికి పౌండ్‌ విలువలు చేరుకున్నాయి. ఈక్విటీ నుంచి నగదు ఎక్కువగా ప్రభుత్వ బాండ్లవైపు మళ్లింది. బ్రెగ్జిట్‌ నిర్ణయంతో అమెరికా సెంట్రల్‌ బ్యాంకు ఫెడ్‌ రిజర్వు వడ్డీరేట్ల నిర్ణయాలను కూడా మార్చుకుంది. అంతేకాకుండా అగ్రదేశాల సెంట్రల్‌ బ్యాంకులు కూడా ఈపరిస్థితిని అధిగమించేందుకు కొత్త ద్రవ్యవినిమయ విధా నాలను అన్వేషిస్తున్నాయి. వివిధ మార్కెట్‌ విభాగా ల్లో ధరలు పునరేకీకరణకు లోనవుతున్నాయి. మెయిన్‌ల్యాండ్‌ యూరోపియన్‌ ఈక్విటీమార్కెట్లు అమ్మకాల ఒత్తిళ్లు ఎదుర్కొన్నాయి. 28 సభ్యదేశాల కూటమి నుంచి వైదొలగేందుకే రిఫరెండమ్‌ నిర్ణయం వెలువడటంతో మార్కెట్లు ఒక్కసారిగా కుదేలయ్యాయి. ప్రభుత్వ రంగ బాండ్లు, జపాన్‌ యెన్‌, పసిడి ఒక్కసారిగా పెరిగాయి. స్పాట్‌ పసిడిమార్కెట్‌ నాలుగుశాతంపెరిగింది. బెంచ్‌మార్క్‌ పదేళ్ల అమెరికా ట్రెజరీనోట్‌ 1.406శాతానికి దిగజారింది. 2012లోనే ఈ పతనం చవిచూసినట్లు బ్యాంకు ప్రకటించింది. యూరోప్‌, కెనడా, ప్యారిస్‌ దేశాల్లో ఈక్విటీ మార్కెట్లు భారీగా దెబ్బతి న్నాయి. ఏడుశాతం నుంచి ఎనిమిదిశాతం వరకూ క్షీణించాయి. ఇటలీ, స్పానిష్‌మార్కెట్లలో కూడా ఒక్కరోజు కనిష్టస్థాయికి ట్రేడిం గ్‌ జరిగాయి. 12శాతం వరకూ దిగజారినట్లు అంచనా. ఇటలీ యూనిక్రెడిట్‌ 24శాతం దిగజారింది. స్పెయిన్‌ బ్యాంకో శాన్‌ టాండర్‌ 20శాతం క్షీణించింది. లండన్‌ ఎఫ్‌టిఎస్‌ఇ 3.2శాతం క్షీణించింది. కొందరు ఇన్వెస్టర్లు మాత్రం స్టెర్లింగ్‌ పతనం బ్రిటన్‌ ఆర్థికవ్యవస్థకు రానున్నరోజుల్లో మేలుచేస్తుందని చెపుతున్నారు. సంస్థాగతంగా అనేకమంది కస్టమర్లు అనిశ్చితిని ఎదుర్కొనక తప్ప దని న్యూయార్క్‌ స్టాక్‌ ఎక్ఛేంజి నిపుణులు వెల్లడించారు. బ్రిటన్‌ పెద్దబ్యాంకులు 100 బిలియన్‌ డాలర్ల భారం ఎదుర్కొంటు న్నాయి. ల్లాయిడ్స్‌, బార్‌క్లేస్‌, ఆర్‌బిఎస్‌ వంటివి 30శాతం క్షీణిం చాయి. ఆతర్వాత మధ్యాహ్నం దాటిన తర్వాత కొంతమేరికవరీ అయ్యాయి. వాల్‌స్ట్రీట్‌లో కూడా షేర్లు 3శాతం దిగజారాయి. డౌజోన్స్‌ పారిశ్రామిక సగటు 544 పాయింట్లు దిగజారింది. 17,490.88 పాయింట్లకు చేరింది. ఎస్‌అండ్‌పి 500 65.75 పాయింట్లు క్షీణించింఇ 2047.57 పాయింట్లకు చేరింది. నాస్‌ డాక్‌ కాంపోజిట్‌ 182.46 పాయింట్లకు చేరి 4727.58 పాయింట్లకు చేరింది. మోర్గాన్‌ స్టాన్లీ క్యాపిటల్‌ ఇంటర్నేషనల్‌ అన్నిదేశాల ప్రపంచ స్టాక్‌ సూచి 4.4శాతం దిగజారింది. బ్రిటన్‌ పౌండ్‌ విలువలు 18 అమెరికా సెంట్లుకు సమానంగా పడిపోయిం ది. 1985తర్వాత ఇదే అతితక్కువస్థాయిగా ఉంది. యూరో రేట్‌ మూడుశాతం పడిపోయింది. డాలరుకు యూరోవిఉవలు 1.1050గా నిలిచింది. భవిష్యత్తుపై ఇన్వెస్టర్లు కలవరపడుతు న్నారు. ఇక స్టెర్లింగ్‌పరంగాచూస్తే 7.4శాతం దిగజారి డాలరుకు 1.3775గా నిలిచింది. 2008లో వచ్చిన అంతర్జాతీయ ఆర్థిక మాంద్యం సమయంలోని పతనం కంటే ఎక్కువగా దిగజారింద ని నిపుణుల అంచనా. బ్యాంక్‌ ఆఫ్‌ ఇంగ్లండ్‌, యూరోపియన్‌ సెంట్రల్‌బ్యాంకు, పీపుల్స్‌ బ్యాంక్‌ ఆఫ్‌ చైనా వంటి బ్యాంకులు ప్రపంచ మార్కెట్ల స్థిరీకరణకు అవసరమైతే ద్రవ్యమద్దతునిస్తా మని ప్రకటించాయి. ఇక కరెన్సీలపరంగా జపాన్‌యెన్‌ 3.9 శాతంపెరిగి 102.21యెన్‌లగా డాలరుకు పలికింది. డాలర్‌ కని ష్టంగా నాలుగుశాతం దిగజారింది. వర్ధమాన మార్కెట్లలో ఆయా దేశాల కరెన్సీలపరంగాచూస్తే ఆసియా, తూర్పుయూరోప్‌, దక్షిణాఫ్రికా రాండ్‌ వంటివి క్షీణించాయి. ఇన్వెస్టర్లు తమ పెట్టు బడులు ఉపసంహరించుకుంటారన్న భయాలు ఎక్కువయ్యాయి. పోలండ్‌ జియోటి కూడా నాలుగుశాతం దిగజారింది. పదేళ్ల జర్మనీ బాండ్లు దిగజారాయి. ఎంఎస్‌సిఐ సూచీ ఆసియా పసిఫిక్‌ షేర్లు జపాన్‌ బయట 3.3శాతం దిగజారాయి. టోక్కోనిక్కీ 2011 తర్వాత భారీ పతనం అంటే 7.9శాతం దిగజారింది. ఇన్వెస్టర్లు బ్రెగ్జిట్‌తో తక్కువ రిస్క్‌ ఉన్న సావరిన్‌ బాండ్లవైపు పరుగులు తీసారు. అమెరికా పదేళ్ల ట్రెజరీనోట్లు 1.5పాయింట్లు పెరిగాయి. అంతకుముందు ఈ రాబడులు 1.406శాతంగా ఉన్నాయి. ఈ ర్యాలీ బ్రిటన్‌ బాండ్లకు కూడా తాకింది. ఎస్‌అండ్‌ పూర్‌ రేటింగ్స్‌ ఏజెన్సీ బ్రిటన్‌ట్రిపుల్‌ ఏ రేటింగ్‌ను తగ్గించే నిర్ణయం తీసుకోవడంతో పదేళ్ల బాండ్ల రాబడులు 27 బేసిస్‌ పాయింట్లు తగ్గి 1.096శాతంగా ఉన్నాయి. ఇక అట్లాంటిక్‌ దేశాలపరంగా చూస్తే ఇన్వెస్టర్లు అమెరికా వడ్డీరేట్ల పెంపుపై చూస్తున్నారు. జూలైలో పెంచే వడ్డీరేట్ల నిర్ణయం విరమించు కుంటుందన్న అంచ నాలున్నాయి. ఇక ముడిచమురుధరలు నాలుగుశాతం దిగజారాయి. ఆర్థికమందగమనమే ఇందుకు కీలకం. డిమాండ్‌ కూడా తగ్గింది. ముడిచమురుధరలు 2.36 డాలర్లు తగ్గి 47.77 డాలర్లకు పడిపోయింది. బ్రెంట్‌ముడి చమురు 4.7 శాతం తగ్గి 48.50 డాలర్లుగా ఉంది. పారిశ్రా మిక వినియోగంలో రాగి ధరలు కూడా 2.1శాతం దిగజారాయి. బంగారంధరలు మాత్రం పరుగులు తీసాయి. ఐదుశాతం పెరిగాయి. మార్కెట్లు కుదేలుకావడంతో బంగారంపై పెట్టుబ డులు పెరిగి ఒక్కసారిగా ధరలు పెరిగినట్లు నిపుణుల అంచనా.